
Мазкур суғурта тури нимани англатади?
— Туроператорлар ва турагентларнинг профессионал жавобгарлигини суғурталаш — профессионал фаолиятни амалга оширишда мажбуриятларни лозим даражада бажармаслик натижасида Наф олувчиларга етказилган зарарни қоплаш мажбурияти билан боғлиқ мулкий манфаатларни суғурталашдир.
— Суғурта туроператорлик ва турагентлик фаолияти, жумладан, туристик маҳсулотни шакллантириш, илгари суриш ва реализация қилиш, шунингдек, саёҳатларни ташкил этиш бўйича бошқа фаолият билан боғлиқ жавобгарликка татбиқ этилади.
— Суғурта ҳодисаси юз берганда, Суғурталовчи суғурта шартномаси шартларига мувофиқ, Наф олувчиларга етказилган зарарни белгиланган суғурта суммаси доирасида қоплайди.

«ТУРОПЕРАТОРЛАРНИНГ КАСБИЙ ЖАВОБГАРЛИГИНИ СУҒУРТА ҚИЛИШ» ДАСТУРИ

	Суғурталовчи
	 «Imkon-Sug'urta» АЖ

	Суғурта қилдирувчи
	Туроператор

	Суғурта муддати
	12 ой

	Суғурта тарифи
	Йиллик 1%

	Суғурта суммаси
	Томонларнинг келишувига асосан

	Суғурта хавфлари*

	Мулкий жавобгарлик Суғурта қилдирувчининг ва/ёки унинг ходимларининг суғурталанган профессионал фаолиятни амалга ошириш жараёнида йўл қўйилган қасддан қилинмаган профессионал хатоси оқибатида Наф олувчиларга етказилган зарар учун жавобгарлиги, агар ушбу жавобгарлик суд қарори билан белгиланган бўлса.

	Суғурта қопламаси
қўлланилмайдиган ҳолатлар *
	· Суғурта шартномаси амал қилишидан олдин Суғурта қилдирувчига маълум бўлган ёки улар бўйича талаблар қўйилиши мумкинлигини олдиндан тахмин қилиши лозим бўлган ҳолатлар, профессионал хатолар ёки ҳодисалар билан боғлиқ талаблар;
· қасддан, атайлаб, инсофсизлик билан, фирибгарлик ёки жиноий ҳаракат/ҳаракатсизлик натижасида, шунингдек, алкоголь, гиёҳвандлик ёки токсик моддалар таъсири остида фаолият юритиш натижасида етказилган зарар;
· маънавий зарар, жарималар, пенялар, неустойкалар ва бошқа ундирувлар;
· лицензияда назарда тутилмаган фаолиятни амалга ошириш билан боғлиқ талаблар, шунингдек, лицензия ва/ёки зарур сертификатларнинг мавжуд эмаслиги, амал қилиши тўхтатилганлиги, бекор қилинганлиги ёки ҳақиқий эмаслиги ҳолатлари;
· инсофсиз рақобат, патент, муаллифлик, божхона ҳуқуқлари, товар белгилари, фирма номлари ва реклама формулаларига бўлган ҳуқуқларни бузиш билан боғлиқ талаблар;
· Суғурта қилдирувчининг мансабдор шахс, директор ёки акциядор мақомидан келиб чиқадиган жавобгарлик;
· Суғурта қилдирувчи назорати, эгалиги ёки бошқаруви остида бўлган шахслар/ташкилотлар ўртасидаги талаблар, шунингдек, шартномада назарда тутилган бошқа ҳолатлар;
· Суғурта қилдирувчининг мол-мулкига етказилган зарар, шунингдек, унинг эгалигида ёки сақловида бўлган ахборот ва ахборот ташувчиларининг йўқолиши ёки шикастланиши;
· туҳмат ва бошқа обрўсизлантирувчи материаллар билан боғлиқ талаблар;
· форс-мажор ҳолатлари, табиий офатлар ва ҳалокатлар оқибатида юзага келган зарар ва талаблар;
· профессионал фаолиятга нисбатан ваколатли органларнинг кўрсатмалари ёки талаблари натижасида юзага келган талаблар;
· суғурталанган фаолиятни амалга ошириш ҳуқуқи тўхтатилган ёки бекор қилинган даврда Суғурта қилдирувчида юзага келган зарарлар.



Изоҳ:
* Суғурта таваккалчиликлари ва истиснолар туроператорларнинг касбий жавобгарлигини суғурта қилиш шартномасида батафсил баён этилган.

